Womens Cat Print Hooded 2019 Style Lengthy Sleeve Hoodie
2019 Autumn Style Ladies Pullovers Hoodies Pacthwork Skielik is ek vry – Kouevuur
Skielik is ek vry	April 27, 2016April 27, 2016 Son	Vryheidsdag. Vakansiedag. Net so na betaaldag. Kom ons gaan kyk gou of die Vleiswinkel oop is. Dis waar ons elke maand ons vleis koop. Uitstekende kwaliteit teen sakpas pryse. Stap uit met twee sakke vol vleis, nog nie eers R500 nie. Ek voel tevrede met myself. B sê, wag gou, ek gaan gou by die kafee in, sigarette koop. Ek klim solank in die motor en in plaas van my foon gryp en solank Facebook kyk, skrik ek vir die brul wat hier langs my intrek. My oog vang ‘n verbleikte rooi motor. Ek kyk nie onmiddellik nie, behalwe om net soos altyd te kyk dat daar nie met die uitklimslag deure gekrap word nie. Dink nog dis hoekom ek nie rooi motors koop nie, jy moet hulle gereeld polish anders verbleik hulle.
Ek hoor hom voor ek hom sien. “Help die blerrie kind mettie borrels.” Die klank van glas verseker my dis bottels en nie borrels soos in bubbles nie. Toe kyk ek. Die kind buk agterstevoor agter uit die motor, in sy hande ‘n arm vol leë bierbottels, daai grotes, ek dink hulle noem dit drafts of quarts. Klein seuntjie eintlik, ek skat hom nie ver verby 10 jaar nie. Maaaaaeeeer. Erg maer. Die ma sê nog niks, help ook niks, klim ook nog nie uit nie. Skielik staan die pa hier langsaan my. Iets aan wat dalk kan deurgaan vir ‘n overall, hare wit gebleik en moontlik ‘n mullet-probeerslag. Druk die seun vorentoe verby die ma se deur. Kap teen haar deur. “Kom, lig jou gat. Netnou laat val hy die bottels!”
Ek wonder hoekom help hy nie die kind nie, maar net toe draai hy om en sluit die kattebak oop. Lig ‘n witterige, deurgesnyde halwe tipe drom effek vol van nog sulke leë bierbottels agter uit. Klap met sy elmboog die kattebak toe en steier amper onder die aanslag van die bottels, maar hy hou en hy klou en haal die sypaadjie heelhuids. Eers toe klim die vrou uit. Sy lyk soos ‘n vlugteling. Los, uitgerekte trui. Los, uitgerekte sweetpakbroek. Donker kringe om die oë, slierterige hare. Ag Here, roep my hart. Hoekom? Hoekom gee jy vir sulke mense kinders? Om hulle leë bierbottels te help dra? En netnou weer die volles? Wat se kans het daardie seun in hierdie lewe? Hoe kan mens hom verkwalik as hy oor 15 jaar ook uitsukkel uit ‘n verbleikte kar met ‘n drom vol leë drankbottels wat hy gaan inruil vir volles. En die sirkel voortsit.
My hart huil oor een kind. Maar ek weet daar is baie sulkes. More of oormore gaan ek hom (moet) vergeet, vir my eie sanity. Maar hy gaan steeds dieselfde lewe hê. More en oormore en volgende jaar en dalk die volgende 5 jaar en en en. Daar is nie antwoorde op my vrae nie, daar is waarskynlik ook nie meer salf te smeer aan die pa nie en die ma is duidelik lankal reeds verslaan. Dis nie my lewe nie, dis nie my probleem nie. Ek ry weg en skielik is ek vry.
Skielik is ek vry. Maar die beelde bly my by.
Rate this:Share this:E-posFacebookTwitterPinterestLike this:Like Loading...
Share this:E-posFacebookTwitterPinterestLike this:Like Loading...	Artikelnavigasie
Previous Post Ek loop nie met die Bybel onder my arm nie…Next Post Die ou met die Beetle en die mooi hemp
15 thoughts on “Skielik is ek vry”
Skoor sê:	Augustus 25, 2016 om 11:39 vm	Ja jy se die ding raak. Fokinverskriklik. Soveel wat kids wil he, en dan teel hierdie tipe aan net om sulke tipes groot te maak.
Antwoord	Mareli Thalwitzer sê:	April 29, 2016 om 3:07 nm	Pragtig geskryf. Baie lekker om ‘n afrikaanse “blog” te lees!
Antwoord	ekmyselff sê:	April 29, 2016 om 10:47 vm	Hartseer
Antwoord	Leoni du Preez ( Labuschagne ) sê:	April 28, 2016 om 1:47 nm	Dis sad sad sad sad sad sad sad sad
Antwoord	Toortsie sê:	April 28, 2016 om 10:48 vm	Ja, Son. Ja
Antwoord	lekkervurig sê:	April 28, 2016 om 8:25 vm	Jy skryf so raak! Seënwense.
Antwoord	Mieke sê:	April 28, 2016 om 4:08 vm	Maak mens so hartseer en ongelukkig……
Antwoord	opswartenwitcom sê:	April 27, 2016 om 10:46 nm	Vreugde, Vreugde, en nou voel ek ook vry 😉 Sien so uit na n pos van jou en check die e-mail elke dag, maar ja jy is seker maar net so besig soos almal van ons lol Dankie jy het my dag gemaak lol
Ja, ek raak die hel in as dit sien! Wil vir die ouers skree – Kan julle nie sien wat julle aan julle kinders doen nie?? Ek het my verlede ook ja, en ek wil altyd die kinders my storie vertel en se “Waar jy vandaan kom, hoef nie jou toekoms te wees nie” maar jy kan ook nie interfere nie want dan sal ek met BAIE kinders sit ! Dan dink ek aan al die mense wat nie kinders kan he nie, wat hulle so graag wil he. Ek kry hulle so jammer maar nou ja jy kan ook net soveel doen.
Antwoord	shadowwhisper sê:	April 27, 2016 om 10:07 nm	Dit breek my hart dat sulke mense kinders kry en soms ‘erf’ die kinders hulle ouers se ‘grasie’… wat dan ook eendag sulke kinders maak…
maar soms breek die kinders die sirkel… ek hoop dit gebeur meer.
Antwoord	rondomtaliedraai sê:	April 27, 2016 om 7:26 nm	Eish… ek het nou die dag goed gaan aflewer by ‘n wit plakkerskamp0 hiernaby en het dieselfde gevoel toe ek wegry
Antwoord	Biltong & Pot-roast sê:	April 27, 2016 om 6:37 nm	Ja, dis so tragies. Dit kom al eeue lank met ons en dis oral ter wêreld – selfs baie erger gevalle. Dit maak dit nie minder hartseer nie, maar soos daar geskryf staan, “die armes sal altyd by ons wees” (of so iets), sal mense met hierdie lewenstyl ook altyd by ons wees. Dit kan my net so ontstel soos vir jou.
Antwoord	HesterLeyNel sê:	April 27, 2016 om 6:31 nm	Die beelde ja, en die gevoel van magteloosheid ook. Hel, dis wat dit is.
Antwoord	Raquel sê:	April 27, 2016 om 6:12 nm	Sjoe.
Antwoord	tinusv sê:	April 27, 2016 om 6:01 nm	Die ergste van alles: daardie mense dink ook hulle is vry.
Antwoord	Son sê:	April 29, 2016 om 5:25 vm	Jy is natuurlik reg. En dis eintlik nog meer hartseer.
Soek & Vind
Translate this blog from Afrikaans to your language	Follow Blog via Email
Kouevuur gedagte	”Sommige gedagtes is gebede. Daar kom oomblikke wanneer 'n mens se siel op sy knieë gaan, ongeag van wat die houding van sy liggaam mag wees" - Victor Hugo
Op die Vuur	Ek het nie vir Hannah geken nie…
Brief vir Mini Meyer
Wat maak jou dink net jou dink en jou glo is reg?
Indrukke en gedagtes – tong in die kies
If you are white, you can never know what it’s like to be black
Kommentaar	platterfuss on Ek het nie vir Hannah geken…maatjiema on Ek het nie vir Hannah geken…Mike on Ek het nie vir Hannah geken…Hennie Alberts on Ek het nie vir Hannah geken…Sanet on Ek het nie vir Hannah geken…	Vader Tyd
Flickr Foto's	More Photos
Alta se blog
By grace and love
Dion se gedagtes
Ek en my huis
Ella se blou avonture
Insanity @ home here
Kaalvoet op die grondpad
Lettice & Lu
Murph se muurprop
My kant van die draad
My nederige pogings
Sieve and Sand
Teatime with Thea
Uit en Tuis
Van waar jy kyk
In die as	Junie 2017 (1)
Januarie 2017 (3)
Junie 2016 (2)
Julie 2013 (1)
Junie 2013 (5)
Julie 2012 (4)
Junie 2012 (5)
Julie 2011 (10)
Junie 2011 (9)
Januarie 2011 (10)
Julie 2010 (7)
Junie 2010 (7)
Hier is al	362,937 deur die vuur
Stompies	Book reviews (3)
Die Lewe (105)
Lank gelede (2)
My gedigte (8)
Om te onthou (3)
Raak gelees (39)
Sommer net (55)
Wordpress Challenges (9)
Ekstra	wat brand in my kop
Kouevuur se Foto’sSunday afternoon visitorAdmin	Registreer	Meld aan